रेड्डी ने कहा कि मेरा मानना है कि राव को घबराहट हो रही है। मैं नहीं मानता हूं कि वह चुनाव जल्द कराने के अपने फैसले से खुश हैं।‘’ उनसे जब पूछा गया कि क्या असदुद्दीन ओवैसी की पार्टी एआईएमआईएम कांग्रेस के वोट में सेंध लगाएगी तो उन्होंने कहा कि हैदराबाद के पुराने शहर में ओवैसी द्वारा ऐसा करने की ताकत है लेकिन वह ग्रामीण क्षेत्रों या हैदराबाद के नए शहर में ऐसा नहीं कर पाएंगे क्योंकि वहां कांग्रेस का जनाधार मजबूत है। उन्होंने कहा कि उनका अपना विचार है कि कांग्रेस को करीब 70 सीटें मिलेंगी और वह सबको चौंकाएगी।